
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2226 

10 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση ισχύος κωδικών πρόσβασης χρηστών στις 

ηλεκτρονικές υπηρεσίες. 1 

Ρυθμίσεις θεμάτων Ιδιωτικής Εκπαίδευσης στην Πρω¬ 
τοβάθμια Εκπ/ση. 2 

Μέτρα εφαρμογής των Κανονισμών (ΕΚ) αριθ. 


1234/2007, (ΕΕ) αριθ. 511/2012 και (ΕΕ) αριθ. 880/ 
2012, όπως ισχύουν, σχετικά με την αναγνώριση 
Οργανώσεων Παραγωγών και των Ενώσεών τους, 
καθώς και Διεπαγγελματικών Οργανώσεων και τις 
διαπραγματεύσεις συμβολαίων στον τομέα του 


γάλακτος και των γαλακτοκομικών προϊόντων.. 3 
Καθιέρωση εξαιρέσεων υπό την δνθήμερη εργασία 
και 24ωρη λειτουργία υπηρεσιών της Δημοτικής 
Επιχείρησης Ύδρευσης - Αποχετεύσεως Τρικά¬ 
λων. 4 

Ορισμός πάγιου χορηγήματος για τον καθαρισμό των 
γραφείων των Δημοσίων Υπηρεσιών της Αποκε¬ 
ντρωμένης Διοίκ, Πελ/νήσου Δυτ. Ελλάδας και Ιο- 
νίου στον φορέα Ε.Φ. 072. 5 


ΑΠΟΦΑΣΕΙ Σ 

Αριθμ. ΠΟΛ.1204 (1) 

Παράταση ισχύος κωδικών πρόσβασης χρηστών στις 
ηλεκτρονικές υπηρεσίες. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθ.07927/19.09.2012 (Φ.Ε.Κ.2574/Β724.09.2012) 
απόφαση του Πρωθυπουργού και Υπουργού Οικονο¬ 
μικών περί ανάθεσης αρμοδιοτήτων στον Υφυπουργό 
Οικονομικών Γεώργιο Μαυραγάνη. 

2. Τις διατάξεις της παρ. 5 του άρθρου 22 του ν. 
2020/1992 (ΦΕΚ 34Α'), με τις οποίες παρέχεται εξουσι¬ 
οδότηση στον Υπουργό Οικονομίας και Οικονομικών να 
παρατείνει με απόφαση, τις προθεσμίες που ορίζονται 
από τις κείμενες φορολογικές διατάξεις για υποβολή 
φορολογικών δηλώσεων. 


3. Το γεγονός ότι λόγω υπερβολικού φόρτου το ειδικό 
δίκτυο ΤΑΧΙδηαΙ, καθιστούσε αδύνατη την υποβολή των 
δηλώσεων φορολογίας εισοδήματος από τους υπόχρε¬ 
ους, για αρκετά μεγάλα χρονικά διαστήματα. 

4. Τις διατάξεις της παραγράφου 6 του άρθρου 20 
του ν. 3943/2011 (ΦΕΚ 66 Α'), με τις οποίες παρέχεται 
εξουσιοδότηση στον Υπουργό Οικονομικών να καθορίζει 
τις διαδικασίες υποβολής των δηλώσεων και κάθε άλλο 
σχετικό θέμα. 

5. Τις διατάξεις της Α.Υ.Ο. ΠΟΛ.1178/7.12.2010 (ΦΕΚ Β' 
1916/9.12.2010), περί εγγραφής νέων χρηστών στις ηλε¬ 
κτρονικές υπηρεσίες Ταχίε ηβΐ. 

6. Την ΠΟΛ.1186/21.12.2010 διαταγή μας, περί προσκόμι¬ 
σης ειδικού πληρεξούσιου για την παραλαβή του κλει¬ 
δαρίθμου από τις Δ.Ο.Υ., σε περιπτώσεις αδυναμίας 
αυτοπρόσωπης παρουσίας. 

7. Τις διατάξεις της Α.Υ.Ο. ΠΟΛ.1079/26.03.2012 (ΦΕΚ 
Β' 985/30.03.2012), περί κωδικών πρόσβασης χρηστών 
στις ηλεκτρονικές υπηρεσίες Ταχίε ησί. 

8. Τις Α.Υ.Ο. ΠΟΛ.1228/27.12.2012 (ΦΕΚ Β' 3573/31.12.12) 
και Α.Υ.Ο. ΠΟΛ.1094/30.4.2013 (ΦΕΚ Β' 1072/30.4.2013) με 
τις οποίες παρατάθηκε διαδοχικά η ισχύς των κωδικών 
πρόσβασης χρηστών στις ηλεκτρονικές υπηρεσίες, μέ¬ 
χρι την 30η Απριλίου 2013 και την 30η Αυγούστου 2013 
αντίστοιχα. 

9. Τις διατάξεις της παραγράφου 5 του άρθρου 18 του 
ν.2753/1999 (ΦΕΚ Α'249) και της Α.Υ.Ο. ΠΟΛ.1114/23.5.2013 
(ΦΕΚ Β'1266). 

10. Το γεγονός ότι, από το οικονομικό έτος 2013 καθί¬ 
σταται υποχρεωτική η υποβολή της ετήσιας δήλωσης 
φορολογίας εισοδήματος με την χρήση σύγχρονων ηλε¬ 
κτρονικών μεθόδων και υποδομών, από όλα τα υπόχρεα 
φυσικά πρόσωπα. 

11. Το γεγονός ότι με την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Παρατείνουμε την ισχύ των κωδικών πρόσβασης των 
χρηστών των ηλεκτρονικών υπηρεσιών που είναι φυσι¬ 
κά πρόσωπα και ήταν εγγεγραμμένοι πριν την έναρξη 
λειτουργίας του νέου ΤαχίεΝσΙ, που λήγει την 30η Αυ¬ 
γούστου 2013 μέχρι και την 31η Δεκεμβρίου 2013. 

Συνεπώς, οι υφιστάμενοι κωδικοί πρόσβασης των φυ¬ 
σικών προσώπων χρηστών των ηλεκτρονικών υπηρεσιών 
του ΤεχίεΝοΐ, διατηρούνται σε ισχύ και με αυτούς θα 
μπορούν να υποβάλλονται κάθε είδους δηλώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Φ.9/553/118787/Γ1 (2) 

Ρυθμίσεις θεμάτων Ιδιωτικής Εκπαίδευσης στην 
Πρωτοβάθμια Εκπ/ση 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. Θ2, περίπτωση 5 του ν.4152/ 
2013 (ΦΕΚ Α' 107). 

2. Τις διατάξεις της παρ. 2 του άρθρου 4 του ν. 682/1977. 

3. Τις διατάξεις της παρ. Ια του άρθρου 44 του ν. 
4071/2012 (ΦΕΚ Α'85). 

4. Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ Α'98). 

5. Το Π.Δ. 119/2013 (ΦΕΚ Α', 153) περί διορισμού του 
Κωνσταντίνου Αρβανιτόπουλου στη θέση του Υπουργού 
Παιδείας και Θρησκευμάτων. 

6. Την με αριθμ. 28/2013 Πράξη του Ι.Ε.Π., με την οποία 
παρέχεται η σύμφωνη γνώμη του. 

7. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Η κάθε είδους ενισχυτική διδασκαλία, η ενίσχυση 
της γλωσσομάθειας και η διδασκαλία στο πλαίσιο διευ- 
ρυμένου ωρολογίου προγράμματος των διδασκόμενων 
γνωστικών αντικειμένων πέραν των οριζομένων από το 
υποχρεωτικό ωρολόγιο πρόγραμμα και μέχρι 40 ώρες 
την εβδομάδα , θα αποφασίζονται από το ιδιωτικό σχο¬ 
λείο. 

2. Τα ωρολόγια προγράμματα των διδασκόμενων 
γνωστικών αντικειμένων πέραν των οριζόμενων από 
το υποχρεωτικό ωρολόγιο πρόγραμμα να υποβάλλονται 
σε τρία (3) αντίτυπα στον Σχολικό Σύμβουλο για θεώρη¬ 
ση, ο οποίος θα επιστρέφει ένα θεωρημένο αντίγραφο 
στο Σχολείο και ένα θα στέλνει για ενημέρωση στον 
Δ/ντή Π.Ε. 

Από της δημοσιεύσεως της παρούσης καταργείται 
η με αριθμ. Φ.9/ 135/21889/Γ 1 /I-3-2012 εγκύκλιος του 
Υ.ΠΑΙ.Θ. 

Η ισχύς της παρούσης αρχίζει από το σχολικό έτος 
2013-2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Αυγούστου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


Αριθμ. 2133/101443 (3) 

Μέτρα εφαρμογής των Κανονισμών (ΕΚ) αριθ. 1234/2007, 
(ΕΕ) αριθ. 511/2012 και (ΕΕ) αριθ. 880/2012, όπως ισχύ¬ 
ουν, σχετικά με την αναγνώριση Οργανώσεων Πα¬ 
ραγωγών και των Ενώσεών τους, καθώς και Διεπαγ- 
γελματικών Οργανώσεων και τις διαπραγματεύσεις 
συμβολαίων στον τομέα του γάλακτος και των γα¬ 
λακτοκομικών προϊόντων 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τ ις διατάξεις: 

α) του άρθρου 33 του Νόμου 2538/97 «Τροποποίηση 
της κείμενης νομοθεσίας για τα γεωργικά και κτηνια¬ 
τρικά φάρμακα, ρύθμιση χρεών συνεταιριστικών ορ¬ 
γανώσεων και άλλες διατάξεις» (Α' 242), όπως ισχύει. 

β) των παραγράφων 1, 2 και 3 του άρθρου 1 του ν. 
1338/1983 «Εφαρμογή του Κοινοτικού Δικαίου» (ΦΕΚ Α'34), 
όπως η παρ. 1 τροποποιήθηκε με τη διάταξη του άρθρου 
6 παρ. 1 του ν. 1440/1984 «Συμμετοχή της Ελλάδος στο 
Κεφάλαιο, στα αποθεματικά και στις προβλέψεις της 
Ευρωπαϊκής Τράπεζας Επενδύσεων, στο Κεφάλαιο της 
Ευρωπαϊκής Κοινότητας Άνθρακα και Χάλυβα και του Ορ¬ 
γανισμού Εφοδιασμού ΕΥΡΑΤΟΜ» καθώς και του άρθρου 
3 του ιδίου ως άνω νόμου, όπως αυτό αντικαταστάθηκε 
με το άρθρο 65 του ν.1892/1990 «Για τον εκσυγχρονισμό 
και την ανάπτυξη και άλλες διατάξεις» (ΦΕΚ Α' 101). 

γ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Τους Κανονισμούς: 

α) (ΕΚ) αριθ. 1234/07 του Συμβουλίου για τη θέσπιση 
κοινής οργάνωσης των γεωργικών αγορών και ειδικών 
διατάξεων για ορισμένα γεωργικά προϊόντα («Ενιαίος 
κανονισμός ΚΟΑ»), όπως ισχύει (I 299). 

β) (ΕΕ) αριθ. 261/2012 του Ευρωπαϊκού Κοινοβουλίου 
και του Συμβουλίου για την τροποποίηση του Κανονι¬ 
σμού (ΕΚ) 1234/2007 του Συμβουλίου όσον αφορά στις 
συμβατικές σχέσεις στον τομέα του γάλακτος και των 
γαλακτοκομικών προϊόντων (1_ 94). 

γ) (ΕΕ) αριθ. 511/2012 της Επιτροπής για τις κοινοποι¬ 
ήσεις σχετικά με τις οργανώσεις παραγωγών και τις 
διεπαγγελματικές οργανώσεις, τις συμβατικές διαπραγ¬ 
ματεύσεις και σχέσεις που προβλέπονται στον Κανονι¬ 
σμό (ΕΚ) αριθ. 1234/2007 του Συμβουλίου στον τομέα του 
γάλακτος και των γαλακτοκομικών προϊόντων (Ι_ 156). 

δ) (ΕΕ) αριθ. 880/2012 της Επιτροπής για τη συμπλήρω¬ 
ση του Κανονισμού (ΕΚ) αριθ. 1234/2007 του Συμβουλίου 
όσον αφορά στη διακρατική συνεργασία και τις συμβα¬ 
τικές διαπραγματεύσεις των οργανώσεων παραγωγών 
στον τομέα του γάλακτος και των γαλακτοκομικών 
προϊόντων (1_ 263). 

3. Την αριθμ. Υ44/2012 απόφαση του Πρωθυπουργού 
για την «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Χαρακό- 
πουλο Μάξιμο» (Β'2094). 

4. Την εισήγηση της Διεύθυνσης Ζωικής Παραγωγής 
και Α.Π.Α. του Υπουργείου Αγροτικής Ανάπτυξης και 
Τροφίμων. 

5. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Σκοπός - Αρμόδιες αρχές 

1. Με την παρούσα απόφαση θεσπίζονται συμπληρω¬ 
ματικά μέτρα εφαρμογής των διατάξεων του Κανονι¬ 
σμού (ΕΚ) 1234/2007, οι οποίες τροποποιήθηκαν από τον 
Κανονισμό (ΕΕ) 261/2012, καθώς και των Κανονισμών (ΕΕ) 
αριθ. 511/2012 και 880/2012, όπως ισχύουν, σχετικά με την 
αναγνώριση οργανώσεων παραγωγών και των ενώσεών 
τους, καθώς και των διεπαγγελματικών οργανώσεων 
και τις διαπραγματεύσεις συμβολαίων στον τομέα του 
γάλακτος και των γαλακτοκομικών προϊόντων. 

2. Αρμόδια αρχή για τον έλεγχο της τήρησης των 
διατάξεων των Κανονισμών της παρ. 1 είναι η Δ/νση 
Ζωικής Παραγωγής και ΑΠΑ του Υπουργείου Αγροτικής 
Ανάπτυξης και Τροφίμων (στο εξής «αρμόδια αρχή»). 

Αρθρο 2 

Νομική μορφή - Μέλη Οργανώσεων Παραγωγών 
Γάλακτος ΟΠΓ και Ενώσεων Οργανώσεων 
Παραγωγών Γ άλακτος ΕΟΠΓ 

1. Ως Οργάνωση Παραγωγών Γάλακτος (στο εξής 
«ΟΠΓ»), κατ’ εφαρμογή του άρθρου 126α του Κανονισμού 
(ΕΚ) 1234/2007, όπως ισχύει, ορίζεται κάθε νομικό πρό¬ 
σωπο ιδιωτικού δικαίου ή σαφώς οριζόμενο μέρος ενός 
νομικού προσώπου με εμπορική ιδιότητα, το οποίο έχει 
συσταθεί νόμιμα με πρωτοβουλία κτηνοτρόφων-παρα- 
γωγών όλων των ειδών γάλακτος και γαλακτοκομικών 
προϊόντων και επιδιώκει συγκεκριμένο σκοπό, ο οποίος 
μπορεί ιδίως να περιλαμβάνει έναν ή περισσότερους 
από τους ακόλουθους στόχους: 

ί) την εξασφάλιση ότι η παραγωγή είναι προγραμ¬ 
ματισμένη και προσαρμοσμένη στη ζήτηση, ιδίως από 
άποψη ποσότητας και ποιότητας· 

μ) τη συγκέντρωση της προσφοράς και τη διάθεση 
στην αγορά των προϊόντων που παράγονται από τα 
μέλη τους· 

ιϋ) τη βελτιστοποίηση του κόστους παραγωγής και τη 
σταθεροποίηση των τιμών παραγωγού. 

2. Νόμιμα μέλη των ΟΠΓ είναι τα φυσικά πρόσωπα 
- κτηνοτρόφοι - παραγωγοί του γάλακτος ή/και των 
γαλακτοκομικών προϊόντων, τα οποία εγγράφονται 
στο μητρώο μελών της ΟΠΓ της παραγράφου 7δ του 
άρθρου 3. 

3. Κάθε κτηνοτρόφος - παραγωγός μπορεί να είναι 
μέλος μόνο σε μία ΟΠΓ για τα προϊόντα που παράγο- 
νται στην εκμετάλλευσή του και καλύπτονται από την 
απόφαση αναγνώρισης της ΟΠΓ. 

4. Η ελάχιστη διάρκεια συμμετοχής ενός παραγωγού 
ως μέλος σε μία ΟΠΓ καθορίζεται στο καταστατικό της 
ΟΠΓ και δεν μπορεί να είναι κατώτερη από ένα έτος. 

5. Μπορεί να αναγνωρίζεταΓΕνωση Αναγνωρισμένων 
Οργανώσεων Παραγωγών Γ άλακτος (στο εξής «ΕΟΠΓ»), 
κατ’ εφαρμογή της παραγράφου 2 του άρθρου 126α 
του Κανονισμού (ΕΚ) 1234/2007, όπως ισχύει, με πρωτο¬ 
βουλία τουλάχιστον τριών (3) αναγνωρισμένων ΟΠΓ. Η 
ΕΟΠΓ ενεργεί εξ ονόματος των ΟΠΓ-μελών της και για 
λογαριασμό τους για τα οριζόμενα στο καταστατικό 
της θέματα και μπορεί να εκτελεί οποιαδήποτε από τις 
δραστηριότητες μίας αναγνωρισμένης ΟΠΓ. 


Αρθρο 3 

Όροι, κριτήρια και διαδικασία αναγνώρισης ΟΠΓ και 
ΕΟΠΓ- Υποχρεώσεις αναγνωρισμένων ΟΠΓ και ΕΟΠΓ- 
Έλεγχοι - Ανάκληση αναγνώρισης ΟΠΓ 

1. Προκειμένου μία ΟΠΓ να αναγνωριστεί, κατ' εφαρ¬ 
μογή του άρθρου 126α του Κανονισμού (ΕΚ) 1234/2007, 
οφείλει: 

α) Να πληροί τις απαιτήσεις των διατάξεων των παρ. 
1 έως 4 του άρθρου 2 της παρούσας, όσον αφορά τη 
νομική της μορφή, το σκοπό και τα μέλη της. 

β) Να διαθέτει ένα ελάχιστο αριθμό μελών και μία 
ελάχιστη εμπορευόμενη ποσότητα παραγωγής, όπως 
τα ελάχιστα αυτά όρια προσδιορίζονται στον Πίνακα 1 
του Παραρτήματος του άρθρου 7. Σε περίπτωση ΟΠΓ 
που δραστηριοποιείται σε περισσότερες από (1) Περι¬ 
φέρειες, ισχύει το υψηλότερο κριτήριο αναγνώρισης 
τόσο όσον αφορά στον ελάχιστο αριθμό μελών όσο και 
στην ελάχιστη εμπορευόμενη ποσότητα παραγωγής. 
Σε περίπτωση ΟΠΓ που δραστηριοποιείται συγχρόνως 
στην παραγωγή πρόβειου και γίδινου γάλακτος (αιγο- 
πρόβειου γάλακτος) ισχύουν τα ίδια ελάχιστα όρια της 
κατηγορίας πρόβειου και γίδινου γάλακτος. 

γ) να παρέχει επαρκή εχέγγυο όσον αφορά την ορθή 
εκτέλεση των δραστηριοτήτων της, τόσο όσον αφορά 
τη διάρκεια, όσο και την αποτελεσματικότητα και τη 
συγκέντρωση της προσφοράς. 

δ) να διαθέτει καταστατικό ή άλλο αντίστοιχο έγ¬ 
γραφο ανάλογα με τη νομική της μορφή, και συστατική 
πράξη, εφόσον αυτή δεν ενσωματώνεται στο καταστα¬ 
τικό, τα οποία είναι σύμφωνα με τα στοιχεία α,β,γ της 
παρούσας παραγράφου. 

2 Η εμπορευόμενη ποσότητα παραγωγής που λαμ- 
βάνεται υπόψη για την αναγνώριση υπολογίζεται ως η 
συνολική παραγωγή που διατέθηκε στο εμπόριο κατά το 
προηγούμενο οικονομικό έτος της αίτησης αναγνώρισης 
της παρ. 4 από όλους τους παραγωγούς-μέλη της ΟΠΓ. 

3. Η εμπορευόμενη ποσότητα παραγωγής για κάθε 
παραγωγό-κτηνοτρόφο - μέλος της ΟΠΓ διαπιστώνεται 
με βάσει τα προβλεπόμενα από την κείμενη νομοθεσία 
επίσημα παραστατικά (τιμολόγια πώλησης ή άλλα δι- 
καιολογητικά ισοδύναμης αποδεικτικής αξίας). 

4. Η αίτηση αναγνώρισης κατατίθεται στην αρμόδια 
αρχή συνοδευόμενη από όλα τα αποδεικτικά στοιχεία 
της παρ. 5 και αξιολογείται από αυτήν προκειμένου να 
διαπιστωθεί η πληρότητα των υποβαλλόμενων με την 
αίτηση στοιχείων, καθώς και ότι πληρούνται οι όροι 
και τα κριτήρια αναγνώρισης της παρούσας και των 
σχετικών ενωσιακών κανονισμών, ώστε να χορηγηθεί 
απόφαση αναγνώρισης ΟΠΓ. 

5. Τα συνοδευτικά αποδεικτικά στοιχεία της αίτησης 
της παρ. 4 είναι τα εξής: 

α) Επικυρωμένο αντίγραφο καταστατικού ή άλλου 
αντίστοιχου εγγράφου ανάλογα με τη νομική μορφή 
της ΟΠΓ και συστατικής πράξης, εφόσον αυτή δεν εν¬ 
σωματώνεται στο καταστατικό 

β) Αποδεικτικά έγγραφα ότι τηρήθηκαν οι νόμιμες 
διατυπώσεις για την απόκτηση νομικής προσωπικότητας 
που προβλέπεται από την νομοθεσία για κάθε νομική 
μορφή οργάνωσης. 

γ) Αποδεικτικά έγγραφα ως προς τα ελάχιστα όρια 
της παρ. 1β σχετικά με τον αριθμό μελών και την ελά¬ 
χιστη εμπορευόμενη ποσότητα παραγωγής γάλακτος. 

6. Απόρριψη αίτησης αναγνώρισης δεν αποκλείει το 

δικαίωμα της ΟΠΓ να αιτηθεί εκ νέου αναγνώριση, αφού 
προβεί στις απαιτούμενες συμπληρώσεις ή διορθώσεις 
ελλείψεων ή σφαλμάτων της σχετικής αίτησης που δι¬ 
απιστώθηκαν από την αρμόδια αρχή. 

7. Οι υποχρεώσεις των αναγνωρισμένων ΟΠΓ είναι 
οι εξής: 

α) Αμεση ενημέρωση της αρμόδιας αρχής για την 
είσοδο ή αποχώρηση μελών από την ΟΠΓ. 

β) Άμεση ενημέρωση της αρμόδιας αρχής για κάθε 
περίπτωση μείωσης του ελάχιστου αριθμού μελών ή / 
και του επιπέδου της ελάχιστης εμπορευόμενης ποσό¬ 
τητας παραγωγής γάλακτος. 

γ) Υποβολή στην αρμόδια αρχή όσων εγγράφων και 
πληροφοριών της ζητηθούν για την άσκηση του ελέγχου 
της παρ. 8. 

δ) Τήρηση μητρώου μελών της ΟΠΓ. 

8. Για την αναγνώριση των Ενώσεων ήδη αναγνωρι¬ 
σμένων ΟΠΓ (ΕΟΠΓ) ακολουθείται αναλόγως η διαδι¬ 
κασία των παρ. 4, 5 και 6, με εξαίρεση την προσκόμιση 
του δικαιολογητικού της παρ. 5γ. Οι ΕΟΠΓ πρέπει να 
τηρούν αναλόγως τις υποχρεώσεις της παρ. 7. 

9. Κατ’ εφαρμογή της παρ. 4β του άρθρου 126α του 
Κανονισμού (ΕΚ) 1234/2007 η αρμόδια αρχή εκτελεί σχε¬ 
τικούς με τη λειτουργία των ΟΠΓ διοικητικούς ή/και 
επιτόπιους ελέγχους. 

10. Η αναγνώριση των ΟΠΓ και των ΕΟΠΓ υπόκειται 
σε ανάκληση από την αρμόδια αρχή όταν διαπιστωθεί 
ότι δεν πληρούνται πλέον οι όροι και οι προϋποθέσεις 
αναγνώρισης ή δεν τηρηθούν οι υποχρεώσεις που απορ¬ 
ρέουν από την παρούσα και τις ενωσιακές διατάξεις σε 
σχέση με τις ΟΠΓ. Στην περίπτωση αυτή, νέα αίτηση 
αναγνώρισης μπορεί να υποβληθεί μόνο μετά την πά¬ 
ροδο τουλάχιστον έξι (6) μηνών από την ανάκληση της 
προηγούμενης. 

11. Η αρμόδια αρχή, κατ’ εφαρμογή του άρθρου 1 του 
Κανονισμού (ΕΕ) 511/2012, ενημερώνει την Ευρωπαϊκή 
Επιτροπή, μία φορά κατ' έτος και το αργότερο ως τις 
31 Μαρτίου, για κάθε χορήγηση, άρνηση ή ανάκληση 
αναγνώρισης ΟΠΓ την οποία έλαβε κατά το προηγού¬ 
μενο ημερολογιακό έτος. 

Αρθρο 4 

Νομική μορφή - Δραστηριότητες Διεπαγγελματικών 
Οργανώσεων στον γαλακτοκομικό τομέα 

1. Ως διεπαγγελματική οργάνωση στον τομέα του γά¬ 
λακτος και των γαλακτοκομικών προϊόντων (στο εξής 
«ΔΟΓ»), κατ’ εφαρμογή του άρθρου 123 παρ. 4 του Κα¬ 
νονισμού (ΕΚ) 1234/2007, ορίζεται ένα νομικό πρόσωπο 
ιδιωτικού δικαίου, μη κερδοσκοπικού χαρακτήρα, που 
συγκροτείται μετά από πρωτοβουλία εκπροσώπων υπο¬ 
χρεωτικά παραγωγών νωπού γάλακτος και εκπροσώπων 
των οικονομικών δραστηριοτήτων που σχετίζονται με 
ένα τουλάχιστον από τα ακόλουθα στάδια της εφοδια- 
στικής αλυσίδας: μεταποίηση ή εμπόριο, συμπεριλαμβα- 
νομένης της διανομής προϊόντων του γαλακτοκομικού 
τομέα. 

2. Οι διεπαγγελματικές οργανώσεις ασκούν σε εθνικό 
ή περιφερειακό επίπεδο, λαμβάνοντας υπόψη τα συμ¬ 
φέροντα των μελών τους και των καταναλωτών, μία ή 
περισσότερες από τις δραστηριότητες του άρθρου 123 
παρ. 4γ του Κανονισμού (ΕΚ) 1234/2007, που παρατίθε¬ 
νται στον Πίνακα 2 του Παραρτήματος του άρθρου 7, 
και δεν ασχολούνται οι ίδιες με την παραγωγή, μετα¬ 


ποίηση ή εμπόριο προϊόντων του τομέα γάλακτος και 
των γαλακτοκομικών προϊόντων. 

Αρθρο 5 

Όροι, κριτήρια και διαδικασία αναγνώρισης ΔΟΓ - 
Υποχρεώσεις αναγνωρισμένων ΔΟΓ-Έλεγχοι - 
Ανάκληση αναγνώρισης ΔΟΓ 

1. Προκειμένου μία ΔΟΓ να αναγνωριστεί, κατ’ εφαρ¬ 
μογή του άρθρου 126β του Κανονισμού (ΕΚ) 1234/2007, 
οφείλει: 

α) Να πληροί τις απαιτήσεις των διατάξεων του άρ¬ 
θρου 4 της παρούσας, όσον αφορά τη νομική της μορφή, 
τις δραστηριότητες που ασκεί και τις περιοχές άσκησης 
αυτών. 

β) Να ασκεί σημαντικό μερίδιο των οικονομικών δρα¬ 
στηριοτήτων της παρ. 2 του άρθρου 4. Ως σημαντικό 
μερίδιο των οικονομικών δραστηριοτήτων των μελών 
της ΔΟΓ ορίζεται τουλάχιστον το 1/3 της παραγωγής 
και αξιοποίησης του νωπού γάλακτος στην περιοχή 
δραστηριότητάς της (εθνικό ή περιφερειακό επίπεδο). 

γ) να διαθέτει καταστατικό και συστατική πράξη, εφό¬ 
σον αυτή δεν ενσωματώνεται στο καταστατικό, 

2. Η αίτηση αναγνώρισης κατατίθεται στην αρμόδια 
αρχή συνοδευόμενη από όλα τα αποδεικτικά στοιχεία 
της παρ. 3 και αξιολογείται από αυτήν προκειμένου να 
διαπιστωθεί η πληρότητα των υποβαλλόμενων με την 
αίτηση στοιχείων, καθώς και ότι πληρούνται οι όροι 
και τα κριτήρια αναγνώρισης της παρούσας και των 
σχετικών ενωσιακών κανονισμών, ώστε να χορηγηθεί 
απόφαση αναγνώρισης ΔΟΓ γάλακτος ή και γαλακτοκο¬ 
μικών προϊόντων συγκεκριμένου ή συγκεκριμένων ειδών. 

3. Τα συνοδευτικά αποδεικτικά στοιχεία της αίτησης 
της παρ. 2 είναι τα εξής: 

α) Επικυρωμένο αντίγραφο καταστατικού και συστατι¬ 
κής πράξης της ΔΟΓ, εφόσον αυτή δεν ενσωματώνεται 
στο καταστατικό. 

β) Αποδεικτικά στοιχεία για την αντιπροσωπευτικό- 
τητα και τις δραστηριότητες που ασκεί. 

γ) Κατάσταση των μελών της. 

δ) Απόφαση διοικητικού συμβουλίου περί συγκρότη¬ 
σης αυτού σε σώμα και λοιπά νομιμοποιητικά έγγραφα 
των εκπροσώπων της. 

ε) Τυχόν άλλα στοιχεία που κρίνει απαραίτητα η ΔΟΓ 
για την αξιολόγησή της. 

4. Απόρριψη αίτησης αναγνώρισης δεν αποκλείει το 
δικαίωμα της ΔΟΓ να αιτηθεί εκ νέου αναγνώριση, προ¬ 
κειμένου να προβεί στις απαιτούμενες συμπληρώσεις ή 
διορθώσεις τυχόν ελλείψεων ή σφαλμάτων της σχετικής 
αίτησης που διαπιστώθηκαν από την αρμόδια αρχή. 

5. Οι υποχρεώσεις των αναγνωρισμένων ΔΟΓ είναι 
οι εξής: 

α) Αμεση ενημέρωση της αρμόδιας αρχής για την 
είσοδο ή αποχώρηση μελών από την ΔΟΓ. 

β) Αμεση ενημέρωση της αρμόδιας αρχής για κάθε 
περίπτωση μείωσης της αντιπροσωπευτικότητας ή με¬ 
ταβολής άλλου όρου αναγνώρισής της. 

γ) Αμεση υποβολή στην αρμόδια αρχή ετησίως έκθε¬ 
σης πεπραγμένων του Διοικητικού Συμβουλίου της ΔΟΓ 
και νόμιμα επικυρωμένο πρακτικό της ετήσιας Τακτικής 
Γ ενικής Συνέλευσής της. 

δ) Υποβολή στην αρμόδια αρχή όσων εγγράφων και 
πληροφοριών της ζητηθούν για την άσκηση του ελέγχου 
της παρ. 6. 

ε) Η μη συμμετοχή σε οποιαδήποτε από τις συμφω¬ 
νίες, αποφάσεις και εναρμονισμένες πρακτικές που 
προβλέπονται στο άρθρο 177α παρ. 4 του Κανονισμού 
(ΕΚ) 1234/2007, όπως ισχύει. Οι ΔΟΓ οφείλουν να κοινο¬ 
ποιούν στην αρμόδια αρχή συμφωνίες, αποφάσεις και 
εναρμονισμένες πρακτικές, προκειμένου η τελευταία 
να τις κοινοποιεί για αξιολόγηση στην Ευρωπαϊκή Επι¬ 
τροπή, σύμφωνα με το άρθρο 177α του Κανονισμού (ΕΚ) 
1234/2007, όπως ισχύει. 

6. Η αρμόδια αρχή, κατ’ εφαρμογή της παρ. 3 του 
άρθρου 126β του Κανονισμού (ΕΚ) 1234/2007, εκτελεί 
σχετικούς με τη λειτουργία των ΔΟΓ διοικητικούς ή/ 
και επιτόπιους ελέγχους. 

7. Η αναγνώριση των ΔΟΓ υπόκειται σε ανάκληση από 
την αρμόδια αρχή όταν διαπιστωθεί ότι δεν πληρού- 
νται πλέον οι όροι και οι προϋποθέσεις αναγνώρισης 
ή δεν τηρηθούν οι υποχρεώσεις που απορρέουν από 
την παρούσα και τις ενωσιακές διατάξεις σε σχέση με 
τις ΔΟΓ, και ιδίως οι διατάξεις της παρ. 3δ του άρθρου 
126β του Κανονισμού (ΕΚ) 1234/2007, όπως ισχύει. Σε 
περίπτωση ανάκλησης αναγνώρισης, νέα αίτηση ανα¬ 
γνώρισης μπορεί να υποβληθεί μόνο μετά την πάρο¬ 
δο τουλάχιστον έξι (6) μηνών από την ανάκληση της 
προηγούμενης. 

8. Η αρμόδια αρχή, κατ' εφαρμογή του άρθρου 1 του 
Κανονισμού (ΕΕ) 511/2012 ενημερώνει την Ευρωπαϊκή 
Επιτροπή, μία φορά κατ' έτος και το αργότερο ως τις 
31 Μαρτίου, για κάθε χορήγηση, άρνηση ή ανάκληση 
αναγνώρισης ΔΟΓ την οποία έλαβε κατά το προηγού¬ 
μενο ημερολογιακό έτος. 

Άρθρο 6 

Διαπραγματεύσεις συμβολαίων 

1. Μία αναγνωρισμένη ΟΠΓ μπορεί να διεξάγει δια¬ 
πραγματεύσεις εξ ονόματος των κτηνοτροφών- παρα¬ 
γωγών μελών της, όσον αφορά μέρος ή το σύνολο της 
κοινής παραγωγής τους, για τις συμβάσεις παράδοσης 
νωπού γάλακτος σε αγοραστή υπό τους όρους του 
άρθρου 126γ του Κανονισμού (ΕΚ) 1234/2007. 

2. Η ΟΠΓ ή η ΕΟΠΓ, κατ’ εφαρμογή του άρθρου 126γ 
του Κανονισμού (ΕΚ) 1234/2007, ανακοινώνει στην αρ¬ 
μόδια αρχή πριν την έναρξη των διαπραγματεύσεων, 
την εκτίμησή της για την ποσότητα παραγωγής που θα 
καλυφθεί από τη διαπραγμάτευση και το αναμενόμενο 
χρονικό διάστημα παράδοσης της ποσότητας νωπού 
γάλακτος. 

3. Κάθε ΟΠΓ ή ΕΟΠΓ κοινοποιεί στην αρμόδια αρχή, 
κατ’ εφαρμογή της παρ. 3 του άρθρου 2 του Κανονισμού 
(ΕΕ) 511/2012, το αργότερο έως την 31η Ιανουάριου κάθε 
έτους, πλέον της γνωστοποίησης της παρ. 2, την ποσό¬ 
τητα νωπού γάλακτος η οποία πράγματι παραδόθηκε 
στο πλαίσιο συμβάσεων που έχουν αποτελέσει αντικεί¬ 
μενο διαπραγματεύσεων από την ΟΠΓ ή την ΕΟΠΓ κατά 
το προηγούμενο ημερολογιακό έτος. 

Άρθρο 7 
Παραρτήματα 

Προσαρτάται και αποτελεί αναπόσπαστο τμήμα της 
παρούσας το κάτωθι παράρτημα με τους Πίνακες 1 
και 2: 


ΠΑΡΑΡΤΗΜΑ 
Πίνακας 1 

Αγελαδινό γάλα: 


Περιφέρεια 

Ελάχιστος 

αριθμός 

παραγωγών 

Ελάχιστη ετήσια 
εμπορευόμενη 
ποσότητα σε τόνους 

ΚΡΗΤΗΣ 



ΝΟΤΙΟΥ ΑΙΓΑΙΟΥ 



ΒΟΡΕΙΟΥ ΑΙΓΑΙΟΥ 



ΙΟΝΙΩΝ ΝΗΣΩΝ 

5 

500 

ΑΤΤΙΚΗΣ 

5 

1500 

ΠΕΛΟΠΟΝΝΗΣΟΥ 

5 

2000 

ΗΠΕΙΡΟΥ 



ΔΥΤΙΚΗΣ ΕΛΛΑΔΑΣ 

15 

2000 

ΣΤΕΡΕΑΣ ΕΛΛΑΔΑΣ 

15 

4000 

ΔΥΤΙΚΗΣ ΜΑΚΕΔΟΝΙΑΣ 

20 

2000 

ΑΝΑΤΟΛΙΚΗΣ 
ΜΑΚΕΔΟΝΙΑΣ & 
ΘΡΑΚΗΣ 

20 

3000 

ΘΕΣΣΑΛΙΑΣ 

20 

4500 

ΚΕΝΤΡΙΚΗΣ 

ΜΑΚΕΔΟΝΙΑΣ 

20 

5000 


Πρόβειο και γίδινο γάλα: 


Ελάχιστη 

Ελάχιστος ετήσια 

Περιφέρεια αριθμός εμπορευόμενη 

παραγωγών ποσότητα σε 
τόνους 


ΝΟΤΙΟΥ ΑΙΓΑΙΟΥ 

10 

200 

ΑΤΤΙΚΗΣ 

ΒΟΡΕΙΟΥ ΑΙΓΑΙΟΥ 

ΙΟΝ. ΝΗΣΩΝ 

20 

1000 

ΠΕΛΟΠΟΝΝΗΣΟΥ 

ΣΤΕΡΕΑΣ ΕΛΛΑΔΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ & 
ΘΡΑΚΗΣ 

ΚΡΗΤΗΣ 

30 

1500 

ΔΥΤΙΚΗΣ ΜΑΚΕΔΟΝΙΑΣ 

30 

2000 

ΗΠΕΙΡΟΥ 

40 

1500 

ΔΥΤΙΚΗΣ ΕΛΛΑΔΑΣ 

50 

2500 

ΚΕΝΤΡΙΚΗΣ ΜΑΚΕΔΟΝΙΑΣ 

ΘΕΣΣΑΛΙΑΣ 

50 

3500 

Πίνακας 2 

Πλαίσιο δυνητικών δραστηριοτήτων διεπαγγελματικών οργανώσεων στον τομέα του γάλακτος και των γαλακτοκο- 
μικών προϊόντων (άρθρο 123 παρ. 4 γ του Κανονσμού (ΕΚ) αριθμ. 1234/2007)_ 

1) βελτίωση των γνώσεων και της διαφάνειας όσον αφορά την παραγωγή και την αγορά, μεταξύ άλλων με τη δημο¬ 
σίευση στατιστικών στοιχείων για τις τιμές, τις ποσότητες και τη διάρκεια των συμβάσεων που συνάπτονται εκ των 
προτέρων για την παράδοση νωπού γάλακτος και με την παροχή αναλύσεων για δυνητικές μελλοντικές εξελίξεις της 
αγοράς σε περιφερειακό, εθνικό και διεθνές επίπεδο, 

2) διευκόλυνση του συντονισμού της διάθεσης στην αγορά των προϊόντων του τομέα του γάλακτος και των γαλα¬ 
κτοκομικών προϊόντων, ιδίως με έρευνες και μελέτες αγοράς, 

3) προώθηση της κατανάλωσης γάλακτος και γαλακτοκομικών προϊόντων και παροχή πληροφοριών σχετικά με αυτά, 
τόσο στις εσωτερικές όσο και στις εξωτερικές αγορές, 

4) διερεύνηση δυνητικών αγορών εξαγωγών, 

5) κατάρτιση υποδειγμάτων συμβάσεων που είναι σύμφωνα με τους ενωσιακούς κανόνες για την πώληση νωπού 
γάλακτος σε αγοραστές και/ή την προμήθεια επεξεργασμένων προϊόντων σε διανομείς και λιανοπωλητές, λαμβάνο- 
ντας υπόψη την ανάγκη να επιτευχθούν δίκαιοι όροι ανταγωνισμού και να αποφευχθούν οι στρεβλώσεις της αγοράς, 

6) παροχή των πληροφοριών και διεξαγωγή των ερευνών που είναι αναγκαίες για την προσαρμογή της παραγωγής 
προς όφελος προϊόντων που ανταποκρίνονται περισσότερο στις απαιτήσεις της αγοράς και στις προτιμήσεις και 
προσδοκίες των καταναλωτών, ιδίως όσον αφορά την ποιότητα των προϊόντων και την προστασία του περιβάλλοντος, 

7) διατήρηση και ανάπτυξη της δυνητικής παραγωγής του γαλακτοκομικού τομέα, μεταξύ άλλων μέσω της προώθησης 
της καινοτομίας και της στήριξης προγραμμάτων εφαρμοσμένης έρευνας και ανάπτυξης, προκειμένου να αξιοποιηθεί 
πλήρως όλο το δυναμικό του γάλακτος και των γαλακτοκομικών προϊόντων, ιδίως όσον αφορά τη δημιουργία προϊ¬ 
όντων προστιθέμενης αξίας που είναι ελκυστικότερα για τους καταναλωτές, 

8) αναζήτηση μεθόδων περιορισμού της χρήσης προϊόντων για την υγεία των ζώων, βελτίωση της διαχείρισης άλλων 
εισροών και ενίσχυση της ασφάλειας των τροφίμων και της υγείας των ζώων, 

9) ανάπτυξη μεθόδων και μέσων για τη βελτίωση της ποιότητας των προϊόντων σε όλα τα στάδια παραγωγής και 
εμπορίας, 

10) εκμετάλλευση του δυναμικού της βιολογικής γεωργίας και προστασία και προώθηση της εν λόγω γεωργίας, 
καθώς και της παραγωγής προϊόντων με ονομασία προέλευσης, με σήματα ποιότητας και με γεωγραφικές ενδείξεις, 

11) προώθηση μεθόδων ολοκληρωμένης παραγωγής ή άλλων μεθόδων παραγωγής φιλικών προς το περιβάλλον. 

Αρθρο 8 
Έναρξη ισχύος 

Η παρούσα απόφαση ισχύει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Αυγούστου 2013 

οι ΥΠΟΥΡΓΟΙ 


ΑΝΑΠΤΥΞΗΣ ΑΝΑΠΛΗΡΩΤΗΣ ΥΠΟΥΡΓΟΣ ΑΓΡΟΤΙΚΗΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΜΑΞΙΜΟΣ ΧΑΡΑΚΟΠΟΥΛΟΣ 

-♦- 


Αριθμ.: 14253/144204 (4) 

Καθιέρωση εξαιρέσεων υπό την δνθήμερη εργασία και 
24ωρη λειτουργία υπηρεσιών της Δημοτικής Επιχεί¬ 
ρησης Ύδρευσης - Αποχετεύσεως Τρικάλων 

Η ΓΕΝΙΚΗ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΘΕΣΣΑΛΙΑΣ- ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» 

2. Τις διατάξεις του άρθρου 280, παρ. I του Ν. 3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» (ΦΕΚ 
87/Α72010). 

3. Τις διατάξεις του Π.Δ. 138/2010 «Οργανισμός της 
Αποκεντρωμένης Διοίκησης Θεσσαλίας - Στερεάς Ελ¬ 
λάδας» (ΦΕΚ 231/Α72010). 

4. Τις υπ’ αριθμ. 108/9-7-2013 απόφαση της Δημοτικής 


ΕπιχείρησηςΎδρευσης - Αποχετεύσεως Τρικάλων σχε¬ 
τικά με την «Καθιέρωση εξαιρέσεων από την δνθήμερη 
εργασία και 24ωρη λειτουργία υπηρεσιών της Επιχεί¬ 
ρησης», αποφασίζουμε: 

Καθιερώνουμε την εξαίρεση από την εφαρμογή της 
πενθήμερης εργασίας των παρακάτω υπηρεσιών της 
Δημοτικής ΕπιχείρησηςΎδρευσης - Αποχετεύσεως Τρι¬ 
κάλων ως εξής: 

Α. Στη Διεύθυνση Τεχνικής Υπηρεσίας, την λειτουργία 
του τμήματος υποστήριξης και μηχανολογικού εξοπλι¬ 
σμού στο οποίο υπάγεται το γραφείο αντλιοστασίου και 
το γραφείο κίνησης με την οργάνωση όσων εκάστοτε 
υπηρετούν σ' αυτό σε τρεις συνεχείς οκτάωρες βάρδι¬ 
ες - πρωινή, απογευματινή και νυχτερινή - και για τις 7 
ημέρες της εβδομάδας - Σάββατα, Κυριακές, εξαιρέσιμες 
- σε μόνιμη βάση, με σκοπό την απρόσκοπτη λειτουργία 
των εν γένει υποδομών, δικτύων εγκαταστάσεων της 
επιχείρησης, την αποκατάσταση βλαβών, διακοπών και 
την αδιάλειπτη υδροδότηση των δημοτών. 

Β. Τη λειτουργία του τμήματος ύδρευσης σε 24ωρη 

βάση, με την οργάνωση όσων εκάστοτε υπηρετούν στο 
τμήμα σε δύο συνεχείς οκτάωρες βάρδιες - πρωινή, 
απογευματινή και για τις 7 ημέρες της εβδομάδας - Σάβ¬ 
βατα, Κυριακές, εξαιρέσιμες - σε μόνιμη βάση, για την 
άμεση επέμβαση επί των βλαβών των δικτύων ύδρευσης, 
την αποκατάσταση αυτών και έτσι την πρόληψη πρόκλη¬ 
σης ζημιών από πλημμύρες, αποκατάσταση λειτουργίας 
δικτύων και οικονομία στην απώλεια ύδατος. 

Επίσης, καθιερώνεται η ημερήσια επιφυλακή όλες τις 
ημέρες του μήνα, τα Σάββατα, τις Κυριακές και τις εξαι¬ 
ρέσιμες ημέρες. 

Γ. Τη λειτουργία του τμήματος αποχέτευσης σε 24ωρη 
βάση, με την οργάνωση όσων εκάστοτε υπηρετούν στο 
τμήμα σε δύο συνεχείς οκτάωρες βάρδιες - πρωινή, 
απογευματινή και για τις 7 ημέρες της εβδομάδας - Σάβ¬ 
βατα, Κυριακές, εξαιρέσιμες - σε μόνιμη βάση, για την 
άμεση επέμβαση επί των βλαβών των δικτύων αποχέ¬ 
τευσης, την αποκατάσταση αυτών και έτσι την πρόληψη 
πρόκλησης ζημιών από εκροές λυμάτων και προστασία 
της δημόσιας υγείας. Επίσης, καθιερώνεται η ημερήσια 
επιφυλακή όλες τις ημέρες του μήνα, τα Σάββατα, τις 
Κυριακές και τις εξαιρέσιμες ημέρες. 

Δ. Τη λειτουργία του τμήματος βιολογικού καθαρι¬ 
σμού της ΔΕΥΑΤ σε 24ωρη βάση, με την οργάνωση 
όσων εκάστοτε υπηρετούν στο τμήμα σε τρεις συνεχείς 
οκτάωρες βάρδιες - πρωινή και νυχτερινή, απογευματινή 
και για τις 7 ημέρες της εβδομάδας - Σάββατα, Κυρια¬ 
κές, εξαιρέσιμες - σε μόνιμη βάση, για την απρόσκοπτη 
λειτουργία και παρακολούθηση των διεργασιών επεξερ¬ 
γασίας των λυμάτων η οποία λαμβάνει χώρα κατά όλη 
τη διάρκεια του 24ωρου. 

Ε. Την λειτουργία αποθήκης με την οργάνωση όσων 
εκάστοτε υπηρετούν στο τμήμα, σε 24ωρη βάση με σκο¬ 
πό τη χορήγηση υλικών στα συνεργεία των τμημάτων 
ύδρευσης και αποχέτευσης. 

Από τις διατάξεις της απόφασης αυτής προκαλείται 
δαπάνη ύψους 25,000,00 € περίπου σε βάρος του προ¬ 
ϋπολογισμού της Δημοτικής Επιχείρησης Ύδρευσης - 
Αποχετεύσεως Τρικάλων για το οικονομικό έτος 2013 
που θα βαρύνει τον ΚΑ: 60.00-010. 

Για τα επόμενα έτη προκαλείται ετήσια δαπάνη ύψους 
50.000,00€, η οποία θα προβλεφθεί στους αντίστοιχους 
προϋπολογισμούς της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Αυγούστου 2013 

Η Γ ενική Γ ραμματέας Αποκεντρωμένης Διοίκησης 
ΚΑΛΛΙΟΠΗ ΓΕΡΑΚΟΥΔΗ 
-♦- 

Αριθμ.: 97332/8899 (5) 

Ορισμός πάγιου χορηγήματος για τον καθαρισμό των 
γραφείων των Δημοσίων Υπηρεσιών της Αποκεντρω¬ 
μένης Διοίκ. Πελ/νήσου Δυτ. Ελλάδας και Ιονίου στον 
φορέα Ε.Φ. 072. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Το Νόμο 3852/10 «Νέα Αρχιτεκτονική της Αυτοδι¬ 
οίκησης και της Αποκεντρωμένης Διοίκ. - Πρόγραμμα 
Καλλικράτης» (ΦΕΚ 87/Α77-6-2010 άρθρο 6). 


2. Το Π.Δ. 139/2010 (ΦΕΚ 232Α727-12-10) «Οργανισμός 
της Αποκεντρωμένης Διοίκ. Πελοποννήσου Δυτ. Ελλά¬ 
δας και Ιονίου» 

3. Το Ν. 2072/1992, άρθρο 37. 

4. Την υπ’ αριθμ. 132/1995 πράξη του Ελεγκτικού Συ¬ 
νεδρίου. 

5. Την υπ’ αριθμ. 41/2004 πράξη του Ελεγκτικού Συ¬ 
νεδρίου. 

6. Το Ν. 2314/1953, άρθρο 2 παρ. 3. 

7. Το υπ’ αριθμ. 2/30053/0026/23-7-2004 έγγραφο του 

Γ.Λ.Κ. 

8. Την αριθμ. ΓΓ 15650/1253/01-03-2011 απόφαση του 
Γενικού Γραμματέα της Αποκεντρωμένης Διοίκησης 
Πελοποννήσου Δυτικής Ελλάδας και Ιονίου περί μετα¬ 
βίβασης εξουσίας να υπογράφουν «με Εντολή Γ ενικού 
Γ ραμματέα» 

9. Το Ν.2362/1995 (ΦΕΚ247 Α') περί Δημοσίου Λογι¬ 
στικού, όπως τροποποιήθηκε με το Ν.3871/2010 (ΦΕΚ 
Α 7141/17-8-10). 

10. Την με αρ.πρωτ.2/5091/0026/25-5-2012 απόφαση του 
Υπουργού οικονομικών (ΦΕΚ 1741/Β725-05-2012) και ιδίως 
το άρθρο 2 αυτής. 

11. Το με αρ. πρωτ. 2/74839/0026/10-10-2012 εγγράφου 
του Γ.Λ.Κ. 

12. Τις πιστώσεις τακτικού Προϋπολογισμού τρέχοντος 
έτους και το γεγονός ότι το ποσό των δεσμεύσεων με 
την παρούσα πιστώσεων, είναι εντός των εγκεκριμένων 
ποσοστών διάθεσης. Πιο συγκεκριμένα οι αριθμοί δέ¬ 
σμευσης έχουν ως εξής: 


ΝΟΜΟΣ 

ΑΡ. ΔΕΣΜΕΥΣΗΣ 

Α.Δ.Α. 

Αρκαδίας 

32433/7754/27-06-2013 

ΒΛ490Ρ1Φ-Α9Ψ 


Αποφασίζουμε 


και καθορίζουμε το ύψος του ποσού του μηνιαίου 
πάγιου χορηγήματος για τον καθαρισμό των γραφείων 
υπηρεσιών της Αποκεντρωμένης Διοίκησης Πελ/νήσου 
Δυτ. Ελλάδας και Ιονίου, ως κατωτέρω: Φορέας 994-10 
Ειδικός Φορέας 072 Κ.Α.Ε. 1232 κατά το έτος 2013 


ΥΠΗΡΕΣΙΑ 

ΔΙΕΥΘΥΝΣΗ- 

ΤΜΗΜΑ 

ΤΟΠΟΘΕΣΙΑ 

ΕΜΒΑΔΟΝ 

ιτι2 

ΜΗΝΙΑΙΟ ΠΟΣΟΝ 
ΕΠΙΧΟΡΗΓΗΣΗΣ 
2013 (€) 

Δ/νση Περ/ντος 
& Χωρικού Σχεδ. 
Πελ/νήσου 

Τρίπολη 

330,00 

120,00 

ΣΥΝΟΛΟ 



120,00 


Με το υπ’ αριθμ.2/52013/7-11-2008 έγγραφο του Γ.Λ.Κ. 
διαχειριστής του ανωτέρω χορηγήματος ορίζεται ο 
προϊστάμενος της κάθε υπηρεσίας με αναπληρωτή τον 
νόμιμο αναπληρωτή του. Η παρούσα αφορά δαπάνες 
καθαρισμού έως 30/09/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 27 Αυγούστου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής 

ΙΩΑΝΝΗΣ ΦΟΥΡΚΑΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: όί1ρ://νννννν.β1.9Γ - β-πιαΜ: ννβόπΐ33ΐβι·.βί@6ΐ.9ΐ' 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02022261009130008 * - 














































































